Jonas Thern

Jonas Magnus Thern (født 20. mars 1967 i Falköping) er en svensk fotblltrener og tidligere fotballspiller som spilte på midtbanen for en rekke europeiske klubber i tillegg til det . På landslaget fikk han 75 kamper, og han deltok blant annet i VM i fotball 1990, EM i fotball 1992 og VM i fotball 1994, de to sistnevnte mesterskap som lagkaptein. Hans sønn Simon Thern er også profesjonell fotballspiller.

 Klubbkarriere 
Thern begynte sin fotballkarriere hos IFK Värnamo i 1982. Da  ønsket hente ham valgte han heller å vente med å forlate Värnamo og takket nei. Den daværende juniorlandslagsspilleren forlot tredjedivisjonsklubben da han foran 1985-sesongen meldte overgang til den svenske storklubben Malmö FF under daværende ledelse av trener Roy Hodgson og manager Tord Grip. Thern ble én av flere yngre spillere som ble satset på i klubben, blant annet sammen med Stefan Schwarz og Joakim Nilsson.

Thern fikk sitt gjennombrudd for Malmö på vårsesongen i 1986 da han etablerte seg i høyre midtbaneposisjon, før en meniskskade satte ham ut av laget senere i sesongen. I oktober 1987 fikk han sin A-landslagsdebut og etablerte seg raskt i startoppstillingen.

Etter å ha spilt rundt 40 seriekamper for Malmö skrev han på nyåret 1988 under en utlånsavtale med varighet fra 16. januar til 20. mai med den sveitsiske klubben FC Zürich. Thern ble hentet inn til siste halvdelen av den sveitiske 1987/88-sesongen, da FC Zürich var en av fire klubber som spilte et sluttspill om å unngå nedrykk. Det ble få kamper for Thern i FC Zürich for et lag som endte sesongen med å rykke ned.

Mens han på klubblaget etter hvert ble flyttet til sin mer naturlige posisjon på sentral midtbane, spilte han høyre midtbane på landslaget i to år før han i 1989 fikk sjansen til å etablere seg på sentral midtbane for å erstatte den aldrende Robert Prytz.

Frem til 1989 spilte han 35 kamper, og kronet sin siste sesong i klubben med sitt andre seriemesterskap og cupmesterskap. Ved årsskiftet til 1989 skrev Thern en profesjonell kontrakt med Malmö under forutsetning av at klubben lot ham gå når et tilbud kom fra utlandet som han kunne akseptere. ,  og  meldte sin interesse før Thern ble klar for  fra 15. august 1989 for en overgangssum på syv millioner kroner. I den portugisiske storklubben ble han en av mange suksessfulle skandinaviske spillere på denne tiden, sammen med Michael Manniche (1983–1987), Mats Magnusson (1987–1992), Glenn Strömberg (1982–1984) og Stefan Schwarz (1990–1994). Også Sven-Göran Eriksson var trener for Benfica i perioden 1982 til 1984. I 1989 ble Thern også stemt frem som årets svenske fotballspiller og tildelt Guldbollen. 

Frem til 1992 var han en sentral spiller for Benfica, og fikk totalt 100 seriekamper for klubben i tillegg til at han var med på å vinne Supertaça Cândido de Oliveira i 1989 og Primeira Divisão i 1990/91. Klubben kom også til finalen i Serievinnercupen i 1989/90, som de tapte mot AC Milan. I 1992 dro han videre til italiensk fotball og Serie A-klubben SSC Napoli, hvor han fikk i underkant av 50 seriekamper frem til 1994. Etter VM samme år skrev han under på en kontrakt med AS Roma. Etter at klubben hadde prestert middelmådig over tre sesonger, etter blant annet å ha blitt slått ut i kvartfinalen i UEFA-cupen 1995/96, dro han sommeren 1997 til den skotske storklubben Rangers FC under ledelse av Walter Smith. 

I Rangers endte hans første sesong med sølvplass i serien, etter at klubben i forkant av Therns ankomst hadde vunnet serien ni ganger på rad med spillere som Brian Laudrup, Richard Gough og Ally McCoist i stallen. I 1998/1999-sesongen ble Smith erstattet av klubbens første utenlandske trener Dick Advocaat, og med flere skader mistet Thern plassen til fordel for spillere som Jörg Albertz, Gennaro Gattuso og Giovanni van Bronckhorst. Advocaat ønsket likevel å beholde Therns tjenester og tilbød han en forlengelse av kontrakten som gikk ut sommeren 1999, men på grunn av skade valgte Thern i stedet å legge opp sommeren 1999.

Etter fotballkarrieren dro han tilbake til Sverige, hvor han var trener i barndomsklubben IFK Värnamo. I 2002 tok han over trenervervet i Halmstads BK etter at Tom Prahl dro til Malmö FF, men Thern klarte ikke å kopiere forgjengerens resultater og forlot vervet etter kun én sesong for å fokusere på familien.DN.se – Jonas Thern lämnar Halmstad (Av Stellan Kvärre. Publisert 9. oktober 2003. Besøkt 26. august 2010) Han har i senere vært ekspertkommentator i fotball på TV.

 Landslagskarriere 
Thern fikk sin landslagsdebut for  den 14. oktober 1987 i en vennskapskamp mot . Hans første landslagsturnering var Sommer-OL i Seoul i 1988. Han deltok deretter i VM i fotball 1990, som ble arrangert i Italia, men dette mesterskapet ble for Sveriges del betegnet som fiasko da de tapte alle de innledende gruppekampene mot henholdsvis ,  og . Sverige gjorde det likevel bedre under EM i fotball 1992 arrangert på hjemmebane, da landslaget spilte seg til en plass i semifinalen som de tapte mot .

Han spilte også kamper under VM i fotball 1994 som ble arrangert i USA, og som lagkaptein var han en av bidragsyterne til at Sverige endte på en overraskende bronseplass etter å ha vunnet bronsefinalen mot . Thern ble for øvrig utvist i midten av andre omgang i semifinalen mot .

 Meritter 
Malmö FF
 Allsvenskan: 1986, 1988
 Svenska Cupen: 1986, 1988
SL Benfica
 Primeira Divisão: 1990/1991
 Supertaça Cândido de Oliveira: 1989
Sverige
 VM i fotball 1994: Bronseplass
Individuelt
 Guldbollen: 1989

 Referanser 

 Eksterne lenker 

 Svenska Fotbollförbundet 
 Aftonbladet

Kategori:Svenske fotballspillere
Kategori:Svenske landslagsspillere i fotball
Kategori:Svenske fotballtrenere
Kategori:Spillere i Fotball-VM 1990
Kategori:Spillere i Fotball-EM 1992
Kategori:Spillere i Fotball-VM 1994
Kategori:Deltakere for Sverige under Sommer-OL 1988
Kategori:Fotballspillere under Sommer-OL 1988
Kategori:Fotballspillere for IFK Värnamo
Kategori:Fotballspillere for Malmö FF
Kategori:Fotballspillere for FC Zürich
Kategori:Fotballspillere for SL Benfica
Kategori:Fotballspillere for SSC Napoli
Kategori:Fotballspillere for AS Roma
Kategori:Fotballspillere for Rangers FC
Kategori:Fotballtrenere for IFK Värnamo
Kategori:Fotballtrenere for Halmstads BK
Kategori:Personer fra Falköpings kommun
Kategori:Fødsler i 1967